फागुका उपलक्ष्यमा परम्परादेखि सरकारले सार्वजनिक बिदा दिंँदै आएको छ । तराई क्षेत्रमा भने यो फागुपूर्णिमाको भोलिपल्ट मनाउने गरिन्छ । यस चाडका उपलक्ष्यमा हिजोआज रमाइलोका निम्ति गाँजा, भाङ, जाँड–रक्सीजस्ता नशालु पदार्थ खाई गुण्डागर्दी गर्ने, शरीरमा प्रतिकूल असर गर्ने रासायनिक पदार्थ प्रयोग गर्ने तथा सवारीसाधनमा समेत लोला हान्ने विकृति कम हुँदै गएको छ । यस दिन विशेषगरेर भाङ मिसाइएका खानेकुरा खाई विविध रङबाट रंगिएर बाजागाजासाथ नाचगान गर्दै महिला तथा पुरुषका समूह आफ्नो क्षेत्रमा बिहानदेखि साँझसम्म घुम्दै रमाइलो गर्छन् ।
